CD+G
CD+G – kompaktinio disko standarto plėtinys, kuris geba atvaizduoti žemos raiškos grafiką kartu grodamas garso įrašą, jį paleidus su šiuo formatu suderinamu įrenginiu. CD+G diskai paprastai naudojami karaokė automatuose, kurie naudoja šią funkciją diske esančių dainų žodžiams pavaizduoti ekrane. Standartą sukūrė įmonės „Philips“ ir „Sony“. Taip pat egzistuoja CD+EG formatas, kuris atvaizduoja geresnę grafiką, bet yra daug rečiau paplitęs.